ai4bharat/Pralekha huggingface dataset:
மத்திய அமைச்சரவை
பல மாநில கூட்டுறவு சங்கங்கள்  விதியின் 2002-ன் கீழ் தேசிய அளவிலான பன்-மாநில இயற்கை வேளாண்மை கூட்டுறவு சங்கம் அமைக்க மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் பல மாநில கூட்டுறவு சங்கங்கள்  2002 விதியின் கீழ் தேசிய அளவிலான பன்-மாநில இயற்கை வேளாண்மை கூட்டுறவு சங்கத்தை அமைக்க மத்திய அமைச்சரவை ஒப்புதல் அளிக்கும் வரலாற்று முக்கியத்துவம் வாய்ந்த முடிவெடுக்கப்பட்டது. இந்த முடிவுக்கு ஏதுவாக வர்த்தகம் மற்றும் தொழில்துறை அமைச்சகம், வேளாண்மை மற்றும் விவசாயிகள் நலத்துறை அமைச்சகம், உணவுப்பதப்படுத்தும் தொழில்கள் அமைச்சகம், சுகாதாரம் மற்றும் குடும்பநலத்துறை அமைச்சகம் மற்றும் வடகிழக்கு மண்டல மேம்பாட்டுக்கான அமைச்சகத்தின் கொள்கைகள், திட்டங்கள் மூலம் ஆதரவளிக்கும் ஒட்டுமொத்த ஒருங்கிணைந்த அணுகுமுறை உருவாக்கப்படும். ஒருங்கிணைந்த முன்னேற்றம் என்ற பிரதமரின் தொலைநோக்குப் பார்வையை அடிப்படையாகக் கொண்டு வேளாண் தொழில்நிறுவனங்கள் வெற்றிபெற அனைத்து முயற்சிகளும் மேற்கொள்ளப்பட வேண்டும்.
எம்எஸ்இஎஸ் 2002 விதியின் கீழ் தேசிய அளவிலான கூட்டுறவு சங்கங்களை பதிவு செய்ய வேண்டிய அவசியம் ஏற்பட்டுள்ளது. எனவே, இயற்கை வேளாண் பொருட்கள் மீது மக்களின் நம்பிக்கையைப் பெற ஏதுவாக, கூட்டுறவு சங்கங்களின் நடவடிக்கைகளை ஒருங்கிணைக்கும் வகையிலும், ஒரே குடையின் கீழ் கொண்டுவரும் விதமாகவும் இந்த முடிவெடுக்கப்பட்டுள்ளது.
இந்த தேசிய அளவிலான கூட்டுறவு தொடக்க சங்கத்தில், மாவட்ட, மாநில மற்றும் தேசிய அளவிலான கூட்டுறவு சங்கங்கள், பல மாநில கூட்டுறவு சங்கங்கள் மற்றும் வேளாண் உற்பத்தி நிறுவனங்கள்  ஆகியவை உறுப்பினர்களாக இணைய முடியும். இந்த அனைத்து கூட்டுறவு சங்கங்களிலும், கூட்டுறவுசங்க விதிகளின்படி பிரதிநிதிகள் தேர்வு செய்யப்படுவர்.
இந்த கூட்டுறவு சங்கம், இயற்கை வேளாண் பொருட்களை அங்கீகரிப்பதுடன் அவற்றுக்கு அங்கக சான்றிதழையும் வழங்கும் பணியையும் மேற்கொள்ளும். அதே போல், உள்நாட்டு மற்றும் சர்வதேச அளவிலான தேவை மற்றும் நுகர்வுக்கு இடையேயான இடைவெளியை சமன் செய்யவும் உதவும்.
ஜல்சக்தி அமைச்சகம்
வெற்றிக் கதை: கிராமப்புற தூய்மை இந்தியா இயக்கம்
கங்கை நதி மாசு அடைவதை தடுக்கும் வகையிலும் தூய்மையாக இருக்கும் வகையிலும் பராமரிப்பதற்கான முயற்சியில், மேற்கு வங்க மாநிலத்தில் உள்ள ஹவுரா மாவட்டக் கவுன்சில், உள்ளூர் பஞ்சாயத்து சமிதிகள் மற்றும் ஊரக உள்ளாட்சி சமூகங்களின் ஆதரவுடன் கங்கை நதிக்கரையில் 18 இடங்களில் உள்ளூர் பஞ்சாயத்து அமைப்புகளின் உதவியுடன் நெகிழிப்  பொருட்களை அகற்றும் திட்டத்திற்கு ஏற்பாடு செய்தது.
திட மற்றும் திரவ கழிவு மேலாண்மை  மூலம் திறந்தவெளிக் கழிப்பிடம் இல்லாத நிலையின் நிலைத்தன்மையை உறுதி செய்வதற்கான நடவடிக்கைகள் மூலம் தூய்மைப் பணிகள் மேற்கொள்ளப்படும் காட்சி கிராமப்புற தூய்மை இந்தியா இயக்கத்தின்  இரண்டாம் கட்ட பணிகளை 2022-ம் ஆண்டு ஏப்ரல் மாதத்தில் நடத்த முயற்சிகள் மேற்கொள்ளப்பட்டது.
மாநில அரசின் நடவடிக்கைகளுடன் கூடுதலாக, ஹவுரா மாவட்டக் கவுன்சில் மற்றும் கங்கை நதியை ஒட்டி அமைந்துள்ள அனைத்துத் தொகுதிகளும் மற்றும் அதிலுள்ள கிராமப் பஞ்சாயத்துகள், சமூக ஆதரவு அமைப்பான ஆம்ரா சுசாமா ஜலபிரபாத்தின் ஆதரவுடன் புனித கங்கை நதியை தூய்மையாகவும் மாசுபடாமல் வைத்திருக்கவும் முன்வந்துள்ளனர்.
முன்முயற்சியின் நோக்கங்கள்:
• மீன், ஊர்வன, டால்ஃபின்கள் மற்றும் நதியில் வாழும் பிற உயிரினங்களை பாதுகாக்கும் வகையில் உயிரியில் -பன்முகத்தன்மை மறுசீரமைப்பு
• நீருக்கடியில் / நீர்வாழ் சூழலியல் அமைப்பு மற்றும் உயிரியல் பன்முகத்தன்மையின் பாதுகாப்பு
• விவசாயப் பயன்பாடுகளுக்கான சுத்தமான தண்ணீரை வழங்கும் போது கங்கை நதி சுத்தமாக இருப்பதை உறுதி செய்வது
• ஆற்றின் ஆழத்தை பராமரிப்பதன் மூலம் நீர்வழிப் போக்குவரத்து திறனை மேம்படுத்துதல்
• கங்கை நதியை ஒட்டிய பகுதிகளில் உள்ள சமூகங்களின் வாழ்வாதாரத்தை மேம்படுத்துதல்
முக்கிய நடவடிக்கைகள்:
மேற்கூறிய இலக்குகளை அடைவதற்கான முயற்சியாக, ஹவுரா மாவட்டக் கவுன்சில், கிராமப்புறப் பஞ்சாயத்துகளில் திட மற்றும் திரவக் கழிவு மேலாண்மை மற்றும் பிளாஸ்டிக் கழிவுகளை அகற்றும் நடவடிக்கைகளைத் தொடங்கியுள்ளது. பிளாஸ்டிக் கழிவுகளை அகற்றும் பணிகள் ஹவுராவில் உள்ள கங்கை நதியை ஒட்டியுள்ள 18 கிராமப்புறப் பஞ்சாயத்துகளில் சுய உதவிக்கு குழுக்களின் ஆதரவுடன், தொடங்கப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1820414
பிரதமர் அலுவலகம்
ராஞ்சியில் ஆயுஷ்மான் பாரத் திட்டப் பயனாளிகளுடன் பிரதமர் கலந்துரையாடல்
பிரதமர் திரு நரேந்திர மோடி ஜார்க்கண்ட் மாநிலம் ராஞ்சிக்கு பிப்ரவரி 17 அன்று பயணம் மேற்கொண்டார். அங்கு அவர், ஆயுஷ்மான் பாரத் திட்டத்தின், தேர்ந்தெடுக்கப்பட்ட பயனாளிகளுடன் கலந்துரையாடினார். இந்த நிகழ்வில் ஜார்க்கண்ட் மாநிலத்தின் ஆளுநர் திருமிகு திரவுபதி மர்மு, முதல்வர் திரு ரகுவர்தாஸ் ஆகியோர் கலந்து கொண்டனர்.
முன்னதாக, ஜார்க்கண்ட் மாநிலம் ஹசாரிபக்கில் உரையாற்றிய பிரதமர், ஆயுஷ்மான் பாரத் திட்டம் ஜார்க்கண்ட் மாநிலத்தில்தான் துவக்கப்பட்டதாகவும், தற்போது இத்திட்டத்தால் நாடெங்கிலும் உள்ள லட்சக்கணக்கான மக்கள், ஆயிரக்கணக்கான ஜார்க்கண்ட் மக்கள் உட்பட, பயனடைந்துள்ளனர் என்றும் குறிப்பிட்டார். 2018 ஆம் ஆண்டு செப்டம்பர் மாதம் 23 ஆம் தேதி அன்று பிரதமர் திரு நரேந்திர மோடி, பிரதமரின் மக்கள் ஆரோக்கியத் திட்டமான ஆயுஷ்மான் பாரத்தை ராஞ்சியில் துவக்கி வைத்து, ஏழை மக்களுக்கு பெரிதும் பலனளிக்கும் முக்கியமான திட்டம் என்று குறிப்பிட்டார்.
ஏழை மக்களுக்கு, பெரும் மருத்துவமனை சிகிச்சை செலவுகளுக்கு முற்றுப்புள்ளி வைத்து அவர்களது நிதிச் சுமையை பெருமளவு குறைப்பதும், தரமான மருத்துவ வசதியை அவர்களுக்கு கிடைக்கச் செய்வதும்தான் பிரதமரின் மக்கள் ஆரோக்கியத் திட்டத்தின் நோக்கமாகும். இத்திட்டத்தின்கீழ், ஓராண்டுக்கு குடும்பம் ஒன்றுக்கு ஐந்துலட்சம் ரூபாய் மருத்துவக் காப்பீடு அளிக்கப்படுகிறது. இதனால், சுமார் ஐந்து கோடி மக்கள் பயனடைவார்கள். இது உலகின் மிகப்பெரிய மருத்துவக் காப்பீட்டுத் திட்டமாகும். இத்திட்ட பயனாளிகளின் எண்ணிக்கையானது, ஐரோப்பிய ஒன்றியத்தின் மக்கள் தொகைக்கோ, அமெரிக்கா, கனடா, மெக்சிகோ ஆகியவை சேர்ந்த மக்கள் தொகைக்கோ சமமானது ஆகும்.
தகவல் மற்றும் ஒலிபரப்பு அமைச்சகம்
இந்தியாவின் 53-வது சர்வதேச திரைப்படவிழா அனைத்து பிரதிநிதிகளுக்கும் தனித்துவம் வாய்ந்த திரை அனுபவத்தை வழங்கும் - குடியரசுத்தலைவர்
இந்தியாவின் 53-வது சர்வதேச திரைப்படவிழா வெற்றிபெற வாழ்த்துவதாக குடியரசுத் தலைவர் திருமதி திரௌபதி முர்மு வாழ்த்துத் தெரிவித்துள்ளார்.
கோவாவில் நவம்பர் 20ம் தேதி முதல் 28-ம் தேதி வரை இந்தியாவின் 53-வது சர்வதேச திரைப்பட விழா நடைபெறவுள்ளதை அறிந்து மகிழ்ச்சி அடைந்திருப்பதாக அவர் தனது வாழ்த்து செய்தியில் தெரிவித்துள்ளார். ஆசியாவின் பழமை வாய்ந்த இத்திரைப்படவிழா, சர்வதேச நாடுகளுடனான உறவை மேம்படுத்துவதில் முக்கிய பங்காற்றும் என அவர் தெரிவித்துள்ளார். இத்தகைய விழாக்கள் தெற்காசிய பிராந்தியத்தைச் சேர்ந்த திரை இயக்குநர்கள், கலைஞர்கள், நடிகர், நடிகைகள் உள்ளிட்ட திரையுலகினரின் கருத்துக்களையும் அனுபவங்களையும் பரிமாறிக் கொள்ள உதவும் என அவர் குறிப்பிட்டுள்ளார்.
படைப்பாற்றல் மற்றும் கேளிக்கையை முன்னிறுத்துவது திரைப்படத்தின் உன்னத தன்மை என குறிப்பிட்டுள்ள குடியரசுத் தலைவர், இதுமட்டுமல்லாமல், அரிய காட்சிகள், கற்பனை வளங்கள், தலைசிறந்த திரைக்கதைகள், தொழில்நுட்பங்கள் ஆகியவற்றின் கேந்திரமாக திகழ்வதாகவும் கூறியுள்ளார். எனவே இந்தியாவின் 53-வது சர்வதேச திரைப்படவிழா அனைத்து பிரதிநிதிகளுக்கும் தனித்துவம் வாய்ந்த திரை அனுபவத்தை வழங்கும் என உறுதியாக நம்புவதாகவும் குடியரசுத்தலைவர் திருமதி திரௌபதி முர்மு தமது வாழ்த்துச் செய்தியில் தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
உலக சுகாதார நிறுவனத்தின் தென் கிழக்கு ஆசிய பிராந்தியத்தின் 73வது கூட்டத்தில் டாக்டர் ஹர்ஷ்வர்தன் பேசினார்
மத்திய சுகாதார மற்றும் குடும்ப நல அமைச்சர்
டாக்டர் ஹர்ஷ்வர்தன், உலக சுகாதார நிறுவனத்தின் தென் கிழக்கு ஆசிய பிராந்தியத்தின் 73வது கூட்டத்தில் காணொலி மூலம் இன்று பேசினார்.
கொவிட்-19 அவசரகால தயார்நிலை குறித்த அமைச்சர்கள் அளவிலான வட்டமேசை கூட்டத்தில் பேசிய டாக்டர் ஹர்ஷ்வர்தன், இந்தியாவில் கொவிட்-19 மேலாண்மை மற்றும்
கொவிட்-19 சாராத சிகிச்சைகளுக்கான நடைமுறைகள் எவ்வாறு பின்பற்றப்பட்டன என்பது குறித்து பேசினார்.
கொவிட்-19 தடுப்பு நடவடிக்கைகளில் ஜனவரியில் இருந்தே அரசு ஈடுபட்டதாக கூறிய அமைச்சர், பயண அறிவுரைகள், தனிமைப்படுத்துதல் வசதிகள், சமூக அளவிலான கண்காணிப்பு பரிசோதனை ஆகியவற்றை குறித்து எடுத்துரைத்தார்.
கொவிட்-19 நோயாளிகளின் சிகிச்சைக்காக தேவைப்படும் தனியார் பாதுகாப்பு உபகரணங்கள், வெண்டிலேட்டர்கள் மற்றும் இதர மருத்துவ சாதனங்களின் உற்பத்தி அதிக அளவில் இந்தியாவிலேயே செய்யப்படுவதாக டாக்டர் ஹர்ஷ்வர்தன் தெரிவித்தார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1652976
(Visitor Counter : 167
மத்திய அமைச்சரவை
உயிரி மருத்துவ ஆராய்ச்சி தொழில் திட்டத்திற்கான ஐந்தாண்டு நீட்டிப்பிற்கு மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையிலான மத்திய அமைச்சரவை உயிரி மருத்துவ ஆராய்ச்சி தொழில் திட்டம் மற்றும் வெல்கம் அறக்கட்டளை  / உயிரி தொழில்நுட்பத்துறை ஆகியவற்றின் முதல் பத்து வருட கால அளவை  புதிய ஐந்தாண்டு கால கட்டத்திற்கு  நீட்டித்து வெல்கம் அறக்கட்டளையின் அர்ப்பணிப்பை இரண்டு மடங்காக அதிகரித்துள்ளது.
மொத்தமுள்ள நிதித்தேவையான 1092 கோடி ரூபாயில், உயிரி தொழில்நுட்பத்துறை ரூ.728 கோடியும், வெல்கம் அறக்கட்டளை ரூ. 364 கோடி அளவிற்கும் பங்களிக்க உள்ளன.
1:1 என்ற பங்களிப்பின் அடிப்படையில் பத்து ஆண்டுகளுக்கு மேலாக நிதி வழங்கியதில் இந்தத் திட்டம் இந்தியாவில் உயிரி மருத்துவ ஆராய்ச்சியில் உலகளவிலான உயர்ந்த தரத்திலான திறனை கட்டமைத்து வளர்ப்பதற்கான நோக்கத்தை பூர்த்தி செய்துள்ளது. இது சமூக தேவைகளை பூர்த்தி செய்வதற்கான முக்கியமான அறிவியல் சார்ந்த முன்னேற்றங்களுக்கும் செயல்பாடுகளுக்கும் வழிவகுக்கும்.
வெளிநாடுகளில் பணிபுரியும் தரம் வாய்ந்த அறிவியலாளர்களை இந்தியாவை நோக்கி ஈர்ப்பதற்கு உயிரி மருத்துவ ஆராய்ச்சி தொழில் திட்டம் வழிவகுத்துள்ளது. அதோடு, இந்தியாவில் உலகத்தரம் வாய்ந்த உயிரி மருத்துவ ஆராய்ச்சி மேற்கொள்ளப்படும் மையங்களின் எண்ணிக்கையை அதிகரிக்கவும் உதவியுள்ளது.
நீட்டிக்கப்பட்ட காலகட்டத்தில் இந்தத் திட்டம், இந்தத் திறனை தொடர்ந்து கட்டமைப்பதோடு, மருத்துவ ஆராய்ச்சியை வலுப்படுத்தி இந்தியா எதிர்நோக்கியுள்ள சுகாதார சவால்களை சமாளிக்க உதவுகிறது. இந்தப் பலன்களை தருவதில் இந்திய அரசின் மேம்பட்ட பங்களிப்போடு தொடரும் இந்த திட்டம் முக்கியமானதாகும்.
பிரதமர் அலுவலகம்
பி வி நரசிம்ம ராவின் பிறந்த நாளையொட்டி அவரை நினைகூர்ந்த பிரதமர்
முன்னாள் பிரதமர் பி வி நரசிம்ம ராவின் பிறந்த நாளையொட்டி, பிரதமர் திரு நரேந்திர மோடி அவரை நினைவுகூர்ந்துள்ளார்.
“பி வி நரசிம்மராவின் பிறந்த நாளில் அவரை நினைவுகூர்வோம். தலைசிறந்த அறிஞராகவும், முதுபெரும் நிர்வாகியாகவும் திகழ்ந்த அவர், சிக்கலான காலக் கட்டத்தில் நாட்டை வழிநடத்தினார். தேச வளர்ச்சிக்கு பங்களிப்பை வழங்கக்கூடிய பல்வேறு முன்னோடித் திட்டங்களை அறிமுகப்படுத்திய அவரது நினைவு என்றும் போற்றத்தக்கது” என பிரதமர் தெரிவித்துள்ளார்.
சிறப்பு சேவைகள் மற்றும் கட்டுரைகள்
கொரோனாவின் போது தொழிலாளர்களின் குறைகளை களைவதில் மத்திய தொழிலாளர் துறையின் சென்னை மண்டலம் முதலிடம்
இந்திய அரசின் தொழிலாளர் மற்றும் வேலைவாய்ப்பு அமைச்சகத்தின் தொழிலாளர் துறையில் நாடு முழுவதும் 20 மண்டலங்கள் இருக்கின்றன. இவற்றில் தமிழ்நாடு மற்றும் புதுச்சேரி சென்னை மண்டலத்தில் வருகின்றன. வங்கிகள், காப்பீட்டு நிறுவனங்கள், அணுசக்தி மையங்கள், விமான நிலையங்கள், துறைமுகங்கள், தொலைதொடர்பு அமைப்புகள், சுரங்கங்கள், சிமெண்ட் நிறுவனங்கள் மற்றும் மத்திய பொதுத்துறை நிறுவனங்கள் ஆகியவற்றில் பணிபுரியும் தொழிலாளர்களின் குறைகளை மத்திய தொழிலாளர் துறை கையாள்கிறது.
கொரோனா தொற்றின் போது தொழிலாளர்களின் பல்வேறு குறைகளை கையாள்வதற்காக 20 மெய்நிகர் கட்டுப்பாட்டு மையங்களை இந்திய அரசின் தொழிலாளர் மற்றும் வேலைவாய்ப்பு அமைச்சகம் அமைத்தது. தொலைபேசி அல்லது வாட்ஸ்அப் அல்லது குறுஞ்செய்தி அல்லது மின்னஞ்சல் மூலமாக தங்களது குறைகளை இந்தக் கட்டுப்பாட்டு அறைகளுக்கு தெரிவிக்க தொழிலாளர்களுக்கு வாய்ப்பளிக்கப்பட்டது. ஒவ்வொரு கட்டுப்பாட்டு அறைக்கும் ஒரு துணை தலைமை தொழிலாளர் ஆணையர்  தலைமையேற்றார்.
மேற்கண்ட 20 கட்டுப்பாட்டு மையங்கள் ஏப்ரல் 2020-இல் இருந்து சுமார் 16,000 குறைகளை பெற்றுக் கொண்டு, பரிசீலித்து, கையாண்டு, தீர்த்து வைத்தது. சென்னை மண்டலம் மட்டுமே 2,700 குறைகளைக் கையாண்டது.
மேலும், தமிழக அரசின் ஆதரவோடு, 15 கிலோ அரிசி, ஒரு கிலோ பருப்பு மற்றும் சமையல் எண்ணெய் ஆகியவற்றைக் கொண்ட 635 டன் நிவாரணப் பொருட்கள், தமிழ்நாடு மற்றும் புதுச்சேரியில் உள்ள 50-க்கும் மேற்பட்ட பணியிடங்களில் சிக்கித்தவித்த 37,337 ஒப்பந்த தொழிலாளர்களுக்கு இலவசமாக வழங்கப்பட்டது. பொது முடக்கத்தின் போது தொழிலாளர்களுக்கு இந்தளவு சிறப்பான சேவை வேறு எந்த மண்டலத்திலும் வழங்கப்படவில்லை. துணை தலைமை தொழிலாளர் ஆணையர் , தமிழ்நாடு மற்றும் பதுச்சேரி, திரு வி முத்து மாணிக்கம் தலைமையில், பணியாளர்களுக்கு அவர்களின் பணியிடங்களிலேயே இவை வழங்கப்பட்டன.
மேற்கண்ட சேவைகளுக்காக, இந்தியாவிலேயே சிறந்த மண்டலம் சென்னை என்று தலைமை தொழிலாளர் ஆணையர் , புதுதில்லி, திரு டி பி எஸ் நெகியால் அறிவிக்கபட்டது. சென்னை மண்டலம் முதல் பரிசை வென்ற நிலையில், கொல்கத்தா மற்றும் கொச்சின் மண்டலங்கள் முறையே இரண்டாம் மற்றும் மூன்றாம் பரிசுகளை பெற்றன.
2020 நவம்பர் 11 அன்று புதுதில்லியில் நடைபெற்ற நிகழ்ச்சி ஒன்றில், தொழிலாளர் மற்றும் வேலைவாய்ப்பு இணையமைச்சர் திரு சந்தோஷ் குமார் கங்க்வார், பெருந்தொற்றின் போது தொழிலாளர்களுக்கு சிறப்பான சேவையை ஆற்றியதற்காக துணை தலைமை தொழிலாளர் ஆணையர் , தமிழ்நாடு மற்றும் பதுச்சேரி, திரு வி முத்து மாணிக்கத்தை கவுரவித்தார்.
இந்திய அரசின் செயலாளர் திரு அபூர்வ சந்திரா, தலைமை தொழிலாளர் ஆணையர் , திரு டி பி எஸ் நெகி, இந்திய அரசின் கூடுதல் செயலாளர் திருமதி அனுராதா பிரசாத், தொழிலாளர் வருங்கால வைப்பு நிதி மற்றும் தொழிலாளர் அரசுக் காப்பீட்டு நிறுவனத்தின் மூத்த அலுவலர்கள் இந்த நிகழ்ச்சியில் பங்கேற்றனர்.
மேற்கண்ட தகவல்கள், திரு வி முத்து மாணிக்கம், துணை தலைமை தொழிலாளர் ஆணையர் , தமிழ்நாடு மற்றும் பதுச்சேரி, தொழிலாளர் மற்றும் வேலைவாய்ப்பு அமைச்சகம், ஐந்தாவது மாடி, சாஸ்திரி பவன், சென்னை-600 006 வெளியிட்ட செய்திக் குறிப்பில் தெரிவிக்கப்பட்டுள்ளது.
வணிகம் மற்றும் தொழில்துறை அமைச்சகம்
இந்தியா-இங்கிலாந்து இடையிலான தடையற்ற வர்த்தக ஒப்பந்தத்திற்கான பேச்சுவார்த்தைகளின் தொடக்கம் குறித்த கூட்டறிக்கை.
இந்திய குடியரசு மற்றும் இங்கிலாந்து இடையிலான தடையற்ற வர்த்தக ஒப்பந்தம் குறித்த பேச்சுவார்த்தை இன்று முறைப்படி தொடங்கியது.
மத்திய வர்த்தகம், தொழில், நுகர்வோர் விவகாரம், உணவு, பொதுவிநியோகம் மற்றும் ஜவுளி துறை அமைச்சர் திரு. பியூஷ் கோயல், பிரிட்டன் நாட்டு சர்வதேச வர்த்தகத்துக்கான அமைச்சர் அன்னி –மேரி டிரவெலியன் ஆகியோர் புதுதில்லியில் இது குறித்த அறிவிப்பை வெளியிட்டனர்.
நமது இரு பொருளாதாரங்களுக்கும் கணிசமான வாய்ப்பாகவும், இந்தியா-இங்கிலாந்து இருதரப்பு உறவில் குறிப்பிடத்தக்க தருணமாகவும் இந்தியா-இங்கிலாந்து தடையற்ற வர்த்தக ஒப்பந்தம் இருக்கும்.
இந்தியா-இங்கிலாந்து இருதரப்பு வர்த்தக உறவு ஏற்கனவே குறிப்பிடத்தக்கதாக உள்ளது, மேலும் மே 2021-ல் பிரதமர் திரு .நரேந்திர மோடி மற்றும் பிரதமர் திரு. போரிஸ் ஜான்சன் அறிவித்த செயல்திட்டம்.. 2030-ன் ஒரு பகுதியாக, 2030-ம் ஆண்டுக்குள் இருதரப்பு வர்த்தகத்தை இரட்டிப்பாக்க இரு தரப்பும் ஒப்புக் கொண்டுள்ளன.
இரு நாடுகளிலும் உள்ள பணிகள், வணிகங்கள் மற்றும் சமூகங்களை ஆதரிக்கும் பரஸ்பர நன்மை பயக்கும் ஒப்பந்தத்தை ஏற்றுக்கொள்ள இந்தியாவும் இங்கிலாந்தும் விரும்புகின்றன.
மே 2021-ல் நமது பிரதமர்களால் தொடங்கப்பட்ட மேம்பட்ட வர்த்தக கூட்டாண்மைக்கு வலுவூட்ட நாம் விரும்புவதால், வர்த்தக பேச்சுவார்த்தைகள் இரு நாடுகளுக்கும் முன்னுரிமையாக இருக்கும்.
பேச்சுவார்த்தைகளின் போது மற்றும் விரிவான உடன்படிக்கைக்கான பாதையில், இரு நாடுகளுக்கும் விரைவில் பலன்களை உருவாக்கும் இடைக்கால ஒப்பந்தம் குறித்து இரு அரசுகளும் பரிசீலிக்கும். வர்த்தக பேச்சுவார்த்தைகளுக்கு இடையே, இந்தியா-இங்கிலாந்து வர்த்தக உறவை மேம்படுத்துவதிலும், வர்த்தக ஒப்பந்தத்திற்கு வெளியே உள்ள சந்தை அணுகல் தடைகளைத் தீர்ப்பதிலும் இந்தியா-இங்கிலாந்து கூட்டுப் பொருளாதாரம் மற்றும் வர்த்தகக் குழு தொடர்ந்து பணியாற்றும்.
முதல் சுற்று பேச்சுவார்த்தைகள் ஜனவரி 17-ம் தேதி தொடங்கும் என்றும், எதிர்கால சுற்று பேச்சுவார்த்தைகள் தோராயமாக ஐந்து வாரங்களுக்கு ஒரு முறை நடைபெறும் என்றும் இரு தரப்பினரும் ஒப்புக்கொண்டுள்ளனர்.
இந்திய பேச்சுவார்த்தைக் குழுவிற்கு வர்த்தகத் துறையின் இணைச் செயலர் திருமதி. நிதி மணி திரிபாதி தலைமை தாங்குவார். இங்கிலாந்து சர்வதேச வர்த்தகத் துறையின் இந்திய பேச்சுவார்த்தைகளுக்கான இயக்குநர் ஹர்ஜிந்தர் காங் தலைமையில் இங்கிலாந்து பேச்சுவார்த்தைக் குழு அமையும்.
வணிகங்கள் மற்றும் நுகர்வோருக்கு நன்மை பயக்கும் பரந்த ஒப்பந்தத்தை உருவாக்குவதற்கான பேச்சுவார்த்தையை நடத்துவதே இரு நாடுகளின் லட்சியம் ஆகும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1789653
பாதுகாப்பு அமைச்சகம்
கர்வார் கடற்படை தளத்தின் வளர்ச்சி பணிகள்: பாதுகாப்புத்துறை அமைச்சர் திரு ராஜ்நாத் சிங் ஆய்வு
கடல் பறவை திட்டத்தின் கீழ் , கர்நாடகாவில் உள்ள கர்வார் கடற்படை தளத்தில் நடைபெறும் உள் கட்டமைப்பு வளர்ச்சி பணிகளை பாதுகாப்புத்துறை அமைச்சர் திரு ராஜ்நாத் சிங் இன்று ஆய்வு செய்தார்.
கடல் பறவை திட்டத்தின் கீழ் நடைபெறும் உள் கட்டமைப்பு பணிகளை ஆய்வு செய்ய கர்நாடக மாநிலம் கர்வார் கடற்படை தளத்துக்கு பாதுகாப்புத்துறை அமைச்சர் திரு ராஜ்நாத் சிங் இன்று சென்றார்.
ஐஎன்எஸ் கடம்பா ஹெலிகாப்டர் தளத்தில் தரையிறங்கும் முன், கடற்படை தளபதி அட்மிரல் கரம்பிர் சிங்குடன் திட்ட பணிகள் நடைபெறும் இடங்களை அமைச்சர் திரு ராஜ்நாத் சிங் வான் வழியாக பார்வையிட்டார். இவர்களை கடற்படை மேற்கு கட்டுப்பாட்டு மைய தலைமை அதிகாரி வைஸ் அட்மிரல் ஆர் ஹரி குமார், கடற்படையின் கர்நாடகா பகுதி தலைமை அதிகாரி ரியர் அட்மிரல் மகேஷ் சிங் ஆகியோர் வரவேற்றனர்.
ஆய்வுக்குபின் அமைச்சர் திரு ராஜ்நாத் சிங் கூறியதாவது:
நாட்டை பாதுகாப்பதில், கடற்படை தனது கடமைகளை வெற்றிகரமாக செய்கிறது. 7,500 கி.மீ தூரத்துக்கும் அதிகமான இந்திய கடலோர பகுதி, 1,300 தீவுகள் மற்றும் 2.5 மில்லியன் சதுர கிலோ மீட்டர் வரையுள்ள பொருளாதார மண்டலம் ஆகியவற்றை பாதுகாத்து, உலக வளர்ச்சியில் முக்கிய பங்காற்றுகிறது.
பிரதமர் திரு நரேந்திர மோடி வகுத்த அனைத்து பகுதியிலும் பாதுகாப்பு மற்றும் வளர்ச்சி திட்டத்தின் கீழ் கடல்சார் அண்டை நாடுகளுடன் நட்புறவை கடற்படை வலுப்படுத்துகிறது.
கொவிட் தொற்று சமயத்தில் இந்தியாவுக்கு மட்டும் அல்லாமல் உலக நாடுகளுக்கும் மனிதாபிமான உதவிகளை கடற்படை வழங்கியது. வெளிநாடுகளில் சிக்கியிருந்தவர்களை தாயகம் அழைத்து வந்தது, ஆக்ஸிஜன் சிலிண்டர்கள் உட்பட மருத்துவ பொருட்களை கொண்டு வந்தது என கொவிட்டுக்கு எதிரான போராட்டத்தில் கடற்படை அயராது பணியாற்றியது. பலநாடுகளுக்கும் கடற்படை உதவிகள் வழங்கியது.
இவ்வாறு அமைச்சர் திரு ராஜ்நாத் சிங் கூறினார்.
-----
(Visitor Counter : 359
ரசாயனம் மற்றும் உரங்கள் அமைச்சகம்
தேசிய ரசாயண மற்றும் உரங்கள் நிறுவனம் ரூ.167.16 கோடி ஈவுத் தொகை வழங்கியது
தேசிய ரசாயண மற்றும் உரங்கள் நிறுவனம் ரூ.167.16 கோடி ஈவுத் தொகையை மத்திய ரசாயணம் மற்றும் உரத்துறை அமைச்சர் திரு. சதானந்தா கவுடாவிடம் இன்று வழங்கியது.
தேசிய ரசாயண மற்றும் உரங்கள் நிறுவனம் 2019-20 ஆம் நிதியாண்டுக்கான 28.4 சதவீத ஈவுத் தொகை ரூ.117.51 கோடியும், 2020-21ம் நிதியாண்டுக்கான இடைக்கால ஈவுத் தொகையாக ரூ.49.65 கோடியையும் வழங்கியது.
இந்த காசோலையை ஆர்சிஎப் நிறுவன தலைவர் திரு. சீனிவாஸ் சி.முத்கரேகர் வழங்கினார்.
இந்நிகழ்ச்சியில் பேசிய மத்திய அமைச்சர் திரு. சதானந்தா கவுடா, ‘‘ கொரோ தொற்று ஏற்படுத்திய தடைகளையும் தாண்டி, இந்த நிதியாண்டில் ஆர்சிஎப் நிறுவனத்தின் சிறந்த செயல்பாடு குறிப்பிடத்தக்கது.
அனைத்து இடையூறுகளுக்கும் இடையிலும், இந்த நிதியாண்டில் 2020 டிசம்பர் வரை, அதன் நிகர லாபம் 235.65 சதவீதம் அதிகரித்து ரூ.221.09 கோடியை எட்டியுள்ளது. கடந்த நிதியாண்டில் இதே காலகட்டத்துடன் ஒப்பிடுகையில் இதன் நிகர லாபம் ரூ.65.87 கோடியாக இருந்தது’’ என்றார்.
உரங்கள் மற்றும் ரசாயண உற்பத்தியில் ஆர்சிஎப் முன்னணி நிறுவனமாக உள்ளது. இதன் 75 சதவீத பங்குகளை மத்திய அரசு வைத்துள்ளது. இதன் இரண்டு ஆலைகளில் ஒன்று மும்பை டிராம்பே பகுதியில் உள்ளது. மற்றொன்று மகாராஷ்டிராவின் ராய்காட் மாவட்டம் தால் என்ற இடத்தில் உள்ளது.
யூரியா, கலப்பு உரம், உயிரி உரம், நுண்ணூட்ட சத்துக்கள், 100 சதவீதம் நீரில் கரையக் கூடிய உரங்கள் மற்றும் இதர தொழிற்சாலை ரசாயணங்களையும் ஆர்சிஎப் நிறுவனம் உற்பத்தி செய்கிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1698692
-----
(Visitor Counter : 86
நிதி அமைச்சகம்
மத்திய அரசு வருவாய்த்துறைச் செயலர் முனைவர் ஹாஸ்முக் ஆதியா புதிதாக அமல்படுத்தப்பட்டுள்ள சரக்கு மற்றும் சேவை  வரியோடு தொடர்புடைய ஏழு தவறான புரிதல்களை தகர்க்கிறார்
மத்திய அரசு வருவாய்த்துறைச் செயலர் முனைவர் ஹாஸ்முக் ஆதியா அவருடைய டுவிடர் கைப்பிடி @ ஆதியா 03 இடுகைகளின் மூலம் இன்று பொதுவான ஜிஎஸ்டி பற்றிய தவறான புரிதல்கள் அல்லது கட்டுக்கதைகளை தகர்த்திருக்கிறார்.
ஜிஎஸ்டியுடன் தொடர்புடைய இந்த கட்டுக்கதைகள் மற்றும் ஒவ்வொன்றின் உண்மை நிலை ஆகியவை கீழே முறையாக கொடுக்கப்பட்டிருக்கின்றன:
கட்டுக்கதை 1: கணினி / இண்டர்னெட் மூலமே நான் விலைப்பட்டியல்களை உருவாக்க முடியும்.
உண்மைநிலை 1: விலைபட்டியல்கள் கையினாலும் அல்லது உடலுழைப்பாலும் கூட உருவாக்கக்கூடும்.
கட்டுக்கதை : 2 ஜிஎஸ்டி வழி தொழில் செய்வதற்கு எப்பொழுதும் இண்டர்னெட் தேவைபடுகிறது.
உண்மைநிலை: 2 மாதாந்திர ஜிஎஸ்டி புள்ளிவிவரம் அனுப்பும்போது மட்டும் இண்டர்னெட் தேவைப்படும்.
கட்டுக்கதை : 3 என்னிடம் முன்னொதிக்கீடு அடையாள எண் உள்ளது. நான் தொழில்செய்வதற்கு இறுதி அடையாள எண்னுக்காக காத்துக்கொண்டிருக்கிறேன் .
உண்மைநிலை: 3 முன்னொதிக்கீடு அடையாள எண் தான் உங்களுடைய இறுதி அடையாள எண். எனவே தொழிலைத் தொ டங்குங்கள்.
கட்டுக்கதை: 4 எனது வணிக உருப்படி முன்பு விதிவிலக்கில் இருந்தது. எனவே எனக்கு இப்பொழுது தொழிலைத்தொடங்கு முன் புதிய பதிவு தேவைப்படுகிறது.
உண்மைநிலை: 4 நீங்கள் தொழிலைத்தொடர்ந்து செய்யலாம் மற்றும் 30 நாட்களுக்குள் பதிவு பெற்றுக்கொள்ளுங்கள்.
கட்டுக்கதை: 5 ஒவ்வொரு மாதத்துக்கும் பதிவுசெய்ய வேண்டிய புள்ளி விவரம் மூன்றாக இருக்கின்றது.
உண்மைநிலை:5 மூன்று பகுதிகளைக்கொண்ட ஒரேஒரு புள்ளிவிவரம். அதில் முதல் பகுதி வணிகரால் நிறைவுசெய்யப்படுகிறது மற்றைய இரு பகுதிகளும் கணினியால் நிறைவுசெய்யப்படுகின்றன.
கட்டுக்கதை: 6 சிறிய வணிகர்களும் கூட விலைப்பட்டியல்படியான விவரங்களை புள்ளிவிவரபடிவத்தில் பதிவு செய்ய வேண்டும்.
உண்மை நிலை: 6 சில்லரை வியாபாரத்தில் உள்ளவர்கள்  மொத்த விற்பனையின் சுருக்கத்தைமட்டும் பதிவு செய்ய வேண்டும்.
கட்டுக்கதை : 7 புதிய ஜிஎஸ்டி தீர்வை வாட்டை விட அதிகமாக இருக்கிறது .
உண்மைநிலை: 7 அது அதிகமாகத் தோன்றுவதற்குக்காரணம் சுங்கவரி மற்றும் மற்றைய வரிகள் முன்பு கண்ணுக்குத்தெரியாமல் இருந்தவை ஜிஎஸ்டியில் இப்போது ஒன்றாக்கப்பட்டுள்ளதனால் கண்ணுக்குத்தெரிகின்றன.
சுரங்கங்கள் அமைச்சகம்
மாவட்ட கனிம அறக்கட்டளையின் கீழ் இந்த ஆண்டு ஜூன் 30 வரை ஒடிசா ரூ. 23,120 கோடி பெற்றுள்ளது
ஒடிசா-வில் மாவட்ட கனிம அறக்கட்டளையின் கீழ் 2023 ஜூன் 30 ஆம் தேதி வரை ரூ. 23,120 கோடி நிதி பெறப்ப்பட்டுள்ளது. இதில் ரூ.17,755.20 கோடி நிலக்கரி மற்றும் பழுப்பு நிலக்கரி தவிர்ந்த பிற முக்கிய கனிமங்களிலிருந்தும், ரூ. 5237.58 கோடி நிலக்கரி, பழுப்பு நிலக்கரியிலிருந்தும், ரூ.127.21 கோடி சிறு கனிமங்களிலிருந்தும் பெறப்பட்டது.
ஒடிசா மாநிலத்தில் மாவட்டக் கனிம அறக்கட்டளை  விதிகளின்படி, குறைந்தபட்சம் 60 சதவீத நிதி உயர் முன்னுரிமை நடவடிக்கைகளுக்கும், 40 சதவீதம் வரை பிற முன்னுரிமை நடவடிக்கைகளுக்கும் செலவிடப்பட வேண்டும்.
மத்திய நிலக்கரித் துறை அமைச்சகத்திற்கு கிடைத்த தகவல்களின்படி, டி.எம்.எஃப்.கள் திட்டங்களை உருவாக்குவதன் மூலம் நிதி ஒதுக்கீட்டை கணிசமாக அதிகரிக்கவும், நடைபெற்று வரும் திட்டங்களில் டி.எம்.எஃப் நிதியைப் பயன்படுத்துவதை விரைவுபடுத்தவும் ஒடிசா மாநில அரசு அறிவுறுத்தியுள்ளது.
இத்தகவலை மத்திய நிலக்கரி, சுரங்கம் மற்றும் நாடாளுமன்ற விவகாரத்துறை அமைச்சர் திரு பிரல்ஹத் ஜோஷி மாநிலங்களவையில் எழுத்துப்பூர்வமாக அளித்த பதிலில் தெரிவித்துள்ளார்.
ஜல்சக்தி அமைச்சகம்
மாசுபட்ட ஆறுகளின் கணக்கெடுப்பு
நாடாளுமன்றத்தின் மக்களவையில் கேள்வி ஒன்றுக்கு ஜல்சக்தி துறை இணையமைச்சர் திரு பிஷ்வேஸ்வர் துடு எழுத்துபூர்வமாக தாக்கல் செய்தி பதிலில் கூறியதாவது:
மத்திய மாசு கட்டுப்பாட்டு வாரியம், மாநிலங்களில் உள்ள மாசு கட்டுப்பாடு வாரியங்களுடன் இணைந்து, நதி நீர்களின் தரத்தை கண்காணித்து வருகிறது. மத்திய மாசு கட்டுப்பாட்டு வாரியம் கடந்த 2018ம் ஆண்டு வெளியிட்ட அறிக்கைப்படி 351 மாசுபட்ட ஆறுகள் அடையாளம் காணப்பட்டுள்ளன.
மாநிலம் வாரியாக மாசுபட்ட ஆறுகளின் விவரம் கீழ்கண்ட இணைப்பில் கொடுக்கப்பட்டுள்ளது. நதிகளை சுத்தப்படுத்துவது தொடர்ச்சியான நடைமுறை. கழிவு நீர் சுத்திகரிக்கப்பட்டு நதிகளில் கலப்பதை உறுதி செய்யும் பொறுப்பு மாநிலங்கள் மற்றும் யூனியன் பிரதேசங்கள் மற்றும் உள்ளாட்சி அமைப்புகளைச் சார்ந்தது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1777261
தொழிலாளர் மற்றும் வேலைவாய்ப்பு அமைச்சகம்
தொழில் சார்ந்த பாதுகாப்பு, சுகாதாரம் மற்றும் பணிநிலைக்கான மசோதா 2019-க்கு அமைச்சரவை ஒப்புதல்
13 மத்திய தொழிலாளர் சட்டங்களின் சாரம் புதிய மசோதாவில் கொண்டுவரப்பட்டுள்ளது
அனைவரும் இணைவோம், அனைவரும் உயர்வோம், அனைவரிடமும் நம்பிக்கை என்ற உணர்வுடன் பிரதமர் திரு நரேந்திர மோடி தலைமையிலான தேசிய ஜனநாயக கூட்டணி அரசு, வாழ்க்கையின் பலதரப்பட்ட மக்களின் நலனுக்காகத் தொடர்ந்து பாடுபட்டு வருகிறது. இந்த நோக்கத்துடன் தொழில் சார்ந்த பாதுகாப்பு, சுகாதாரம் மற்றும் பணிநிலைக்கான மசோதா 2019-ஐ நாடாளுமன்றத்தில் அறிமுகம் செய்ய பிரதமர் திரு நரேநதிர மோடி தலைமையில் நடைபெற்ற அமைச்சரவைக் கூட்டத்தில் ஒப்புதல் வழங்கப்பட்டது. தற்போதுள்ள சூழலோடு ஒப்பிடும்போது, இந்த முடிவு தொழிலாளர்களின் பாதுகாப்பு, சுகாதாரம், பணி நிலைமைகளுக்கான வசதிகளைப் பலமடங்கு விரிவாக்கும்.
13 மத்திய தொழிலாளர் நல சட்டங்களில் உள்ள பொருத்தமான அம்சங்களை இணைத்துக்கொண்டு எளிமையானதாகவும், முற்போக்கானதாகவும் புதிய மசோதா உருவாக்கப்பட்டுள்ளது. புதிய மசோதா சட்டவடிவம் பெறும்போது இந்த சட்டங்களில் உள்ள அம்சங்கள் அதில் இடம் பெற்றுவிடும் என்பதால் பழைய சட்டங்கள் ரத்து செய்யப்படும்.
---
(Visitor Counter : 112